אירוויזיון 2023

תחרות הזמר של האירוויזיון לשנת 2023 (באנגלית: ; בצרפתית: ) הייתה ההפקה ה-67 של האירוע בהפקת איגוד השידור האירופי, תאגיד השידור הבריטי BBC ורשות השידור האוקראינית UA:PBC. אוקראינה, שזכתה באירוויזיון 2022 עם "Stefania" בביצועה של להקת קאלוש, נאלצה לוותר על הזכות לאירוח התחרות, בשל החששות הנובעים ממלחמת אוקראינה–רוסיה. איגוד השידור האירופי חיפש אחר מדינה אחרת שתענה לדרישותיו, ולבסוף הוחלט כי היא תערך בליברפול שב בין התאריכים 9–13 במאי 2023.

רבים טוענים כי תחרות זו הייתה בין הקשות ואולי גם הקשה ביותר, מי שהצליח להגיע למקומות הגבוהים בהחלט צריך להיות מרוצה מתוצאתו.

37 מדינות השתתפו באירוויזיון 2023. בולגריה, מונטנגרו ומקדוניה הצפונית בחרו שלא להשתתף באירוע בעיקר בשל קשיים כלכליים.

השיר הזוכה היה "Tattoo" בביצועה של לורן, נציגת שוודיה לאירוויזיון. עבור שוודיה, זוהי הזכייה השביעית בתחרות (בעקבות זכייה זו, שוודייה השוותה את מספר הזכיות לשיאנית הזכיות אירלנד). עבור לורן, זוהי הזכייה בשנייה בתחרות (זכייתה הקודמת הייתה עם השיר "Euphoria" באירוויזיון 2012). לורן היא הזמרת היחידה שזכתה בתחרות פעמיים (בכך, הצטרפה לזמר היחיד שזכה בתחרות פעמיים - ג'וני לוגן).

מיקום

ההפקה ה-67 של תחרות הזמר של האירוויזיון התקיימה בליברפול שבממלכה המאוחדת. זו התחרות התשיעית שנערכה בממלכה, כאשר הפעמים הקודמות אירוע בשנים 1960 (לונדון), 1963 (לונדון), 1968 (לונדון), 1972 (אדינבורו), 1974 (ברייטון), 1977 (לונדון), 1982 (הרוגייט) ו-1998 (ברמינגהאם). אולם התחרות, ליברפול ארנה, בעל קיבולת מרבית של 11,000 מושבים, ממוקם במתחם ACC ליברפול, המשמש כמקום לאירועי ספורט וקונצרטים שונים. המקום אירח בעבר את פרסי המוזיקה של MTV אירופה ב-2008 ואת אליפות העולם בהתעמלות לשנת 2022.

בנוסף לאולם המרכזי ארגנה העיר המארחת כמה אירועי בת ברוח התחרות. "כפר האירוויזיון" הוא אזור התכנסות למעריצים ולנותני החסות הרשמיים של התחרות בו ניתן היה לצפות בהופעות של נציגי המדינות המשתתפות ושל אמנים מקומיים, וכן בשלושת המופעים החיים ששודרו על הבמה המרכזית. האתר הוקם על שפת נהר מרזי בפייר הד בין התאריכים 5–13 במאי 2023.

בחירת המדינה המארחת
באירוויזיון 2022 זכתה אוקראינה עם השיר "Stefania" של להקת קאלוש. בהתאם למסורת המקובלת, בכל שנה זכות אירוח התחרות ניתנת למדינה שזכתה במהדורה הקודמת. תחילה אישר איגוד השידור האירופי לאוקראינה להתחיל בהתארגנות לקיים את אירוויזיון 2023 בשטחה. בעברו נערך האירוויזיון באוקראינה פעמיים, ב-2005 וב-2017. עם זאת, לאור הפלישה הרוסית לשטחה ב-2022 הועלו מספר חששות בנוגע ליכולת שלה לארח את התחרות בפעם השלישית. מספר מדינות, לרבות בלגיה, איטליה, הולנד, פולין, ספרד, שוודיה והממלכה המאוחדת, הביעו עניין לאירוח התחרות במקום אוקראינה. הפעם הקודמת שהאירוויזיון לא נערך בהתאם למסורת השנתית הייתה ב-1980, כשישראל נאלצה לוותר על השתתפותה עקב בעיות כלכליות של ערוץ 1 לקיים את התחרות בפעם השנייה ברציפות, וקיומה במקביל ליום הזיכרון לחללי מערכות ישראל.

ב-16 במאי 2022 הצהיר יושב ראש רשות השידור האוקראינית כי ברצונן לארח את התחרות באדמתם, ומקווים שהם יוכלו להבטיח את שלומם של כל העוסקים במלאכה ושל אזרחי מדינתם. ב-20 במאי 2022 הצהיר כי החלו הדיונים הרשמיים עם איגוד השידור האירופי בנוגע לקיום התחרות.

פוליטיקאים אוקראינים רבים הביעו את תקוותם שאירוויזיון 2023 יתקיים, על-אף החשש הביטחוני, באדמת אוקראינה. הנשיא וולודימיר זלנסקי, אף קיווה כי היא תתקיים במריופול, עיר שספגה הרס רב במלחמה. ב-26 במאי 2022 הצהירה מיקולה פובורוז'ניק, סגנית ראש עיריית קייב, כי הם מוכנים לארח את האירוע אם יתבקשו כך. ב-3 ביוני דיווח שר התרבות האוקראיני, אולכסנדר טקצ'נקו, על שהתחיל להתדיין בשינויים כללים במתווה התחרות, על מנת לאפשר את קיומה במדינה. כשבוע לאחר מכן הוקמה בממשלה ועדה מיוחדת שתפקח ותסייע בארגון ובהפקת התחרות.

ב-16 ביוני 2022 נועדו ממשלת אוקראינה ו-UA:PBC עם איגוד השידור האירופי, על מנת לסקור אפשרויות אירוח פוטנציאליות באוקראינה. בפגישה צוינו לבוב, זקרפטיה וקייב כמועמדות לאירוח התחרות. למחרת הודיע איגוד השידור האירופי כי לאחר הערכות מצב ביטחוניות והתייעצויות רבות עם מומחי צד-שלישי הוחלט כי אירוויזיון 2023 לא יתקיים בשטחי אוקראינה, וכי יתחילו דיונים עם ה-BBC לאירוח התחרות בשטח הממלכה המאוחדת, שדורגה באירוויזיון 2022 במקום השני עם השיר "Space Man" בביצועו של סאם ריידר. בתגובה פרסמו יושב ראש רשות השידור האוקראינית ושר התרבות במדינה הצהרה משותפת המבקשת מאיגוד השידור האירופי לקיים שיחות נוספות בקשר להחלטה. אל ההצהרה הצטרפו זוכי עבר של אוקראינה באירוויזיון: רוסלנה ליז'יצ'קו, ג'מאלה ואולה פסיוק. עמדה זו קיבלה את תמיכתם של ראש ממשלת הממלכה המאוחדת בוריס ג'ונסון ושל סגן ראש ממשלת פולין פיוטר גלינסקי. ב-23 ביוני אשרר האיגוד את החלטתו שלא לקיים את התחרות באוקראינה, והדגיש את השיקולים הביטחוניים לכך.

ב-25 ביולי 2022 הודיע איגוד השידור האירופי יחד עם ה-BBC ו-UA:PBC כי אירוויזיון 2023 יתקיים בממלכה המאוחדת, כאשר תהליך איתור העיר המארחת המתאימה ביותר יתחיל בעוד כשבוע. זו תהיה הפעם החמישית בה הממלכה נחלצת לעזרתה של המדינה הזוכה במהדורה הקודמת, לאחר שעשתה זאת בעברה עבור הולנד ב-1960, צרפת ב-1963, מונקו ב-1972 ולוקסמבורג ב-1974.

בחירת העיר המארחת

במקביל להכרזה כי אירוויזיון 2023 יערך בממלכה המאוחדת בשיתוף עם רשות השידור האוקראינית, השיק ה-BBC ב-25 ביולי את תהליך הגשת ההצעות לאירוח התחרות מערי הממלכה השונות. ה-BBC קבע כי "כל עיר פוטנציאלית חייבת לעמוד במספר סטנדרטים מינימליים המוכיחים שיש לה את היכולת והניסיון לערוך בשטחה אירוע בסדר גודל בין-לאומי ובמורכבות שונות". הקריטריונים לערים היו דומים מאוד לשנים האחרונות: על המקום להכיל למעלה מ-10,000 מושבים, מרכז עיתונות ל-1,500 איש לכל היותר, גישה נוחה לנמל תעופה קרוב, לינה במלונות ללפחות 2,000 אנשי הפקה, עיתונאים וצופים.

במהלך השלב הראשון קיבלה רשות השידור הבריטית את נכונותן של 20 ערים שונות לאירוח התחרות. שבע מהן נכללה ברשימה שהורכבה על ידה ופורסמה ב-12 באוגוסט: ברמינגהאם, גלאזגו, לידס, ליברפול, מנצ'סטר, ניוקאסל על הטיין ושפילד. שבע הערים האלו נדרשו להכין תוכנית מפורטת של אירוויזיון 2023, כולל התחשבות בהקמת אירועי-בת שונים בשטחן. אותן הן נדרשו להגיש עד 8 בספטמבר. ב-27 בספטמבר צומצמה הרשימה לגלאזגו ולליברפול, כשב-7 באוקטובר הוכרז כי האחרונה מביניהן נבחרה לקיים את האירוויזיון בשטחה.

הפקה
אירוויזיון 2023 יופק על ידי תאגיד השידור הבריטי British Broadcasting Corporation (BBC). רשות השידור האוקראינית UA:PBC תעבוד יחד עם ה-BBC, על מנת להטמיע אלמנטים אוקראיניים בתחרות, כולל הופעות אורחות של נציגי אוקראינה לדורותיהם, מנגינות רקע מיוחדות לקטעי הנחיה, בחירת מנחים ממוצא אוקראיני ועיצוב הסמלים והלוגואים השונים.

צוות ההפקה מורכב ממרטין גרין, רייצ'ל אשדאון, אנדו קרטמל, לי סמיתורסט, טוואן ואן דה ניונהוייז'ן וג'יימס או'בראיין. במאי התחרות הם ניקי פרסונס, ריצ'רד ולנטיין ואולי בארטלט; דן שיפטון מונה למנהל הקריאטיבי הראשי, קוג'ו סמואל למנהל המוזיקלי, חוליו הימדה למעצב הבמה, רוברט אדוארס לראש הסאונד ואילו טים רוטלדג' למעצב התאורה. צוות הייעוץ האוקראיני מובל על ידי אוקסנה סיבינסקה, טטיאנה סמנובה והרמן ננוב.

התקציב הראשוני שהוקצה לאירוויזיון 2023 הוא 14 מיליון ליש"ט (כ-16.2 מיליון אירו), מתוכם תרמו מועצת העיר של ליברפול והרשות המשולבת של המטרופולין הקרוב כל אחת שני מיליון ליש"ט. יתרת העשרה מיליון ליש"ט הוקצתה על ידי ה-BBC, איגוד השידור האירופי וממשלת הממלכה המאוחדת.

עיצוב ויזואלי

ב-7 באוקטובר 2022, יחד עם ההודעה על העיר המארחת, חשף איגוד השידור האירופי את הלוגו המסורתי של אירוויזיון 2023. לב האירוויזיון, שבדרך כלל מוצב במרכזו דגל המדינה המארחת, מכיל את דגל אוקראינה כדי לשקף את זכייתה באירוויזיון 2022. הטקסט של "Song Contest" מלווה למטה ב-"United Kingdom" ובהמשך ב-"Liverpool 2023".

ב-31 בינואר 2023 נחשפו הלוגו והסלוגן הרשמי של התחרות, "United by Music" ("מאוחדים באמצעות מוזיקה"). הלוגו עוצב על ידי חברת "Superunion" הבריטית וחברת "Starlight Media" האוקראינית. היא נבנתה סביב מחרוזת של לבבות דו-ממדיים, הדומים לאלקטרוקרדיוגרם, מעין תגובה לקצב וקול. צבעיו נוצרו באמצעות שילוב של צבעי דגל אוקראינה ודגל הממלכה המאוחדת.

פורמט
ב-22 בנובמבר פרסם איגוד השידור האירופי כי החל משנה זאת המדינות העולות מחצאי הגמר אל הגמר יקבעו רק על בסיס הצבעות הקהל. במופע הגמר יצביעו הקהל והשופטים במתכונת הקיימת עד אירוויזיון 2022, 50% הצבעות צוותי השיפוט ו-50% הצבעות הקהל. נוסף על כך, משנה זו, יוכלו להצביע גם צופים במדינות שלא משתתפות בתחרות. כל ההצבעות ממדינות אלו יחוברו יחד לסל הצבעות נוסף של 1–8, 10 ו-12 נקודות שיקרא הצבעות שאר העולם.

זו השנה השלישית ברציפות, שלמדינות יש אפשרות להשתמש בקולות רקע שהוקלטו מראש, אם כי כל משלחת עדיין יכולה להשתמש בזמרי ליווי, בין אם על הבמה או מחוץ לבמה, או בשילוב.

הגרלת חצאי הגמר

הגרלת חצאי הגמר התקיימה ב-31 בינואר 2023 בשעה 19:00 (CET) באולם סנט ג'ורג'. בנוסף, התרחש טקס העברת המפתחות לעיר המארחת. במהלך ההגרלה נחשפו הסלוגן והלוגו של התחרות. שלושים ואחת המדינות שיתמודדו בחצאי הגמר הוקצו לשישה סלים, על סמך דפוסי הצבעות קודמים, באופן שמקטין את הסיכוי של מדינות הנוהגות להצביע אחת לשנייה להשתתף באותו חצי גמר. בנוסף, ההגרלה קבעה איזה חצי גמר תשדר כל אחת מחמש המדינות העולות היישר לגמר – מדינות ה-"Big Five". להלן רשימת המדינות בכל סל:

גלויות
ה-BBC פרסם קול קורא לחברת הפקות עצמאית ליצור קונספט ולייצר את גלויות הווידאו, המוצגות לפני כל שיר. צילומי הגלויות התחילו באפריל 2023. בשונה משנים אחרות, השנה כל גלויה מצולמת בשלוש מדינות: אוקראינה, בריטניה ומדינת המוצא של כל נציג.

המדינות המשתתפות

ב-20 באוקטובר 2022 הוכרז כי 37 מדינות ישתתפו באירוויזיון 2023. בולגריה, מונטגרו ומקדוניה הצפונית בחרו שלא ליטול חלק באירוע בעיקר בשל ההשפעה הכלכלית של משבר האנרגיה העולמי המתמשך. זהו המספר הנמוך ביותר של משתתפות מאז 2014.

חצי גמר ראשון
חצי הגמר הראשון נערך ב-9 במאי 2023. השתתפו בו 15 מדינות, ובנוסף הצביעו איתן גם צרפת, גרמניה ואיטליה.

חצי גמר שני
חצי הגמר השני נערך ב-11 במאי 2023. השתתפו בו 16 מדינות, ובנוסף הצביעו איתן גם ספרד, המדינה המארחת בריטניה, וזוכת התחרות בשנה שעברה אוקראינה.

גמר
הגמר נערך ב-13 במאי 2023. השתתפו בו 26 מדינות, ולכל 37 המדינות שהשתתפו בתחרות ניתנה זכות הצבעה.

מדינות אחרות

חברות מלאות באיגוד השידור האירופי
  אנדורה – ב-26 במאי 2022, רשות השידור של אנדורה, RTVA, הודיעה שאנדורה לא תחזור להתחרות בזמן הקרוב, כולל באירוויזיון 2023. הופעתה האחרונה של אנדורה הייתה באירוויזיון 2009.
  בולגריה – ב-19 באוקטובר 2022, רשות השידור הבולגרית, BNT, הודיעה כי היא לא תשתתף בשנה זו, מסיבות כלכליות. השתתפותה האחרונה של בולגריה הייתה באירוויזיון 2022.
  מונקו – בחודש נובמבר 2021 פורסם בעיתון המקומי "L'observateur de monaco", כי תקציב הנסיכות לשנת 2023 כלל 100 אלף יורו שיועדו להשתתפות בתחרות האירוויזיון. ב-29 בדצמבר 2021 פורסם כי יוקם תאגיד שידור מונגאסקי חדש בספטמבר 2022 בשם Monte-Carlo Riviera בבעלות ממשלת מונקו, שיוכל להצטרף כחבר מלא לאיגוד השידור האירופי ויחליף את TMC שנמצא כעת בבעלות צרפתית פרטית. הדבר יאפשר את חזרתה של מונקו לתחרות. בהמשך נדחתה הקמת התאגיד החדש לשנת 2023. ב-5 בספטמבר 2022, Monaco Media Diffusion הודיעה כי המדינה לא תחזור להתחרות באירוויזיון 2023. השתתפותה האחרונה של מונקו הייתה באירוויזיון 2006.
  מקדוניה הצפונית – בעקבות השלכת דגל מקדוניה הצפונית על הקרקע על ידי נציגת אירוויזיון 2022, אנדראה, השדר המקדוני MRT אמר ב-11 במאי 2022 כי ישנה אפשרות שהמדינה לא תתחרה בשנה זו עקב הפרסום השלילי שנגרם מהאירוע. ביוני 2022, עורכת האמנות והתרבות של MRT וראש המשלחת המקדונית, מרי פופובה, הציעה שורה של המלצות לשיפור התוצאות העתידיות של המדינה בתחרות, ומועצת התכנות של MRT הסכימה פה אחד להצעות. עם זאת, בספטמבר 2022, לא הוקצתה השתתפות מקדוניה הצפונית באירוויזיון 2023 בתקציב 2023 של רשות השידור המקדונית. כמו כן, ידוע כי האירוע ישודר במקדוניה הצפונית. ב-14 באוקטובר, מקדוניה הצפונית אישרה כי לא תשתתף באירוויזיון בשל קשיים כלכליים, וכי היא מתכוונת להשתתף באירוויזיון 2024. השתתפותה האחרונה של מקדוניה הצפונית הייתה הייתה באירוויזיון 2022.
  מונטנגרו – ב-13 באוקטובר רשות הטלוויזיה של מונטנגרו, RTCG, הודיעה כי לא תשתתף בשנה זו מחוסר תקציב ומחוסר עניין מצד ספונסרים. לאחר הודעה זו, הודיעה הזמרת אניסה , שייצגה את ניו יורק בתחרות הזמר האמריקאית, כי הייתה אמורה לייצג את מונטנגרו בשנה זו. השתתפותה האחרונה של מונטנגרו הייתה באירוויזיון 2022.
  סלובקיה – ב-10 ביוני 2022, אישרה רשות השידור הסלובקית, RTVS, כי המדינה לא תשתתף בשנה זו מסיבות כספיות וחוסר עניין מצד הקהל הסלובקי. השתתפותה האחרונה של סלובקיה הייתה באירוויזיון 2012.
  לוקסמבורג – ב-3 במאי 2022, רשות השידור של לוקסמבורג, RTL Télé Lëtzebuerg, הודיעה כי לא תשוב להשתתף באירוויזיון 2023. תוך כדי התחרות, ב-12 במאי, הודיעו מטעם האירוויזיון כי לוקסמבורג תחזור לתחרות באירוויזיון 2024. השתתפותה האחרונה של לוקסמבורג הייתה באירוויזיון 1993.

מדינות לא חברות או חברות חלקית באיגוד השידור האירופי
  בלארוס – תאגיד השידור הבלארוסי BRTC הושעה מאיגוד השידור האירופי ב-1 ביולי 2021 בשל התנהלות שאינה תואמת את ערכי האיגוד, ובכך הפסידה בלארוס את הזכות להשתתף בתחרויות מטעם האיגוד כגון אירוויזיון ואירוויזיון הילדים. ב-1 באוגוסט באותה השנה פורסם כי ההשעיה היא לשלוש שנים, לפיכך לא תוכל בלארוס להשתתף באירוויזיון 2023, אלא אם אחד הערוצים האחרים במדינה מצטרף לאיגוד השידור האירופי. הופעתה האחרונה של בלארוס הייתה באירוויזיון 2019.
  ליכטנשטיין – ב-9 באוגוסט 2022, רשות השידור של ליכטנשטיין, 1FLTV, הודיעה כי איננה שואפת יותר לקבלת חברות באיגוד השידור האירופי, ולכן לא תוכל להשתתף באירוויזיון.
  קוסובו – ב-16 במאי 2022, מנכ"ל רשת השידור הקוסובאית RTK, שקומבין אהמטג'קאי, דיווח כי רשת השידור מעוניינת להיות חברה באיגוד השידור האירופי, והיא צפויה להגיש בקשה בסוף השנה. במקרה שאכן תקבל חברות באיגוד השידור האירופי, קוסובו תשתתף בתחרות האירוויזיון. לעומת זאת, המועד האחרון האפשרי להגשת חברות באיגוד השידור האירופי, וכן להשתתף באירוויזיון 2023 היה ב-15 בספטמבר 2022. לכן, קוסובו לא תשתתף באירוויזיון 2023.
  – באוקטובר 2022, מפיק הטלוויזיה הקזחי, ג'אן מוקאנוב, הצהיר כי רשות השידור הקזחית, Khabar Agency, קיימה דיונים עם איגוד השידור האירופי לגבי ההזמנה להופעת בכורה ב-2023, והצהיר כי "יש סיכויים [לקזחסטן] להיכנס לאירוויזיון בשנה הבאה", שלהשתתפות המדינה באירוויזיון הילדים 2022 תהיה "השפעה משמעותית" על סיכוייה להופיע לראשונה.
  רוסיה – בפברואר 2022, לאחר שאיגוד השידור האירופי השעה את השתתפות רוסיה באירווזיון 2022 בעקבות פלישתה לאוקראינה ובמסגרת הטלת הסנקציות על רוסיה שמפעיל האיחוד האירופי, שלושת השדרים של רוסיה החברים באיגוד השידור האירופי (הערוץ הראשון, VGTRK ו-Radio Dom Ostankino) החליטו לפרוש מאיגוד השידור האירופי. ב-26 במאי 2022, הודיעה רשות השידור האירופית כי היא משעה את שלושת השדרים של רוסיה מחברותם באיגוד השידור האירופי. בשל השעיה זו, רוסיה לא יכולה להשתתף באירוויזיון 2023. השתתפותה האחרונה של רוסיה הייתה באירוויזיון 2021.

שדרנים, מגישי הנקודות ופרשנים

מגישי הנקודות
מגישי "שתים עשרה הנקודות" של חברי השיפוט הלאומיים הוכרזו על ידי דוברי רשויות השידור הממלכתיות במדינות המשתתפות. להלן הרשימה:

קישורים חיצוניים

ביאורים

הערות שוליים

2023
2023
2023 במוזיקה
2023 בממלכה המאוחדת
ליברפול: תרבות